Pérangan 4 katata saka 4 babak lan kapérang ing 48 jejer. Babak siji nggambaraké Rahwana kang nggodha Sinta, nanging Sinta suthik. Rahwana banjur salin rupa mirib Rama lan Laksmana, nanging Sinta semaput. Babak loro isi carita perang antarané Rama lan Rahwana. Rahwana mlebu palagan lan dipatèni Rama. Babak telu isi carita Rama dikepyakaké Wibisana minangka ratu Alengka. Tekané Sinta ditolak Rama. Sinta dianggep ora suci amarga wis didemok Rahwana. Sinta nuduhaké yèn dhèwèké suci kanthi mlebu ing geni kang murub. Sinta wusana ditulungi Bathara Brama (déwa geni). Sinta banjur mudhun saka prapèn kanthi panuntuné Brama lan mapag Rama. Jejer rampung nalika Rama, Sinta, Laksmana, dalah panggedhé wadyabala kethèk metu panggung.